[{"text_idx": "#000009", "text": "Y llynedd, fe ddechreuon ni strategaeth newydd, gan adeiladu ar yr hyn a ddysgon ni dros y saith mlynedd flaenorol. Aethom drwy broses gyfunol i fynegi\u2019r hyn sy\u2019n bwysig a\u2019r hyn yr ydym am ei gyflawni nesaf. Eleni, rydym yn gwreiddio ein strategaeth newydd, ac yn edrych am gyfleoedd i wireddu ein huchelgeisiau. Rydym yn bartneriaeth fach gyda chymhelliant, felly mae arnom angen rhywun sy\u2019n gallu ymrwymo amser ac egni i ro\u0302l unigryw. Byddwch yn gweithio gyda Phennaeth y Bartneriaeth a Bwrdd y Bartneriaeth, sy\u2019n cynnwys cynrychiolwyr o\u2019n holl bartneriaid."}, {"text_idx": "#000010", "text": "Ar hyn o bryd, mae\u2019r bwrdd partneriaeth yn cynnwys dau ymddiriedolwr o bob sefydliad sy\u2019n cymryd rhan, ac mae\u2019n gyfrifol am arweinyddiaeth strategol a goruchwylio rhaglen o weithgareddau i gefnogi mentrau datblygu rhyngwladol yng Nghymru. Mae gwaith y bwrdd yn cael ei amlinellu mewn dogfen cytundeb partneriaeth fanwl sydd wedi cael ei llofnodi gan bob parti. Yn benodol, mae\u2019r cytundeb partneriaeth yn amlinellu swyddogaethau penodol y Cadeirydd, sef:"}, {"text_idx": "#000013", "text": "H = hanfodol; D = dymunol"}, {"text_idx": "#000015", "text": "Oherwydd natur annibynnol y swydd hon, ni chaiff y Bwrdd Partneriaeth ystyried ceisiadau gan bobl sydd wedi bod yn staff neu\u2019n ymddiriedolwyr unrhyw un o\u2019r sefydliadau partner a restrir uchod o fewn y 2 flynedd ddiwethaf, neu gan staff presennol neu ymddiriedolwyr grwpiau sy\u2019n derbyn cyllid gan unrhyw un o\u2019r sefydliadau hyn. Mae\u2019n rhaid i\u2019r person fod yn annibynnol ar Lywodraeth Cymru fel prif roddwr y Bartneriaeth hefyd."}, {"text_idx": "#000017", "text": "Rydym yn croesawu ceisiadau gan ymgeiswyr du ac ymgeiswyr wedi\u2019u hilioli, yn enwedig gan y rheini sy\u2019n nodi eu hunain fel bod yn rhan o\u2019r gymuned diaspora Affricanaidd sy\u2019n byw yng Nghymru."}]